jkorsvik/nowiki_second_scrape_merged huggingface dataset:
Bryan Johnson (sanger)

Bryan Johnson (født 18. juli 1926 i London i Storbritannia, død 18. oktober 1995) var en britisk sanger og skuespiller. Han er mest kjent for å ha representert Storbritannia i Eurovision Song Contest på hjemmebane i 1960. Der kom han på andreplass med låten «Looking High, High, High».


== Bakgrunn ==
Johnson arbeidet store deler av 1950-årene som musiker og sanger, og i 1957 deltok han i den britiske finalen til Eurovision Song Contest. Tre år senere deltok han på nytt, og vant den britiske finalen med «Looking High, High, High». Blant annet vant han over broren og svigerinnen Teddy Johnson og Pearl Carr som hadde representert Storbritannia året før. I likhet med dem havnet han på andreplass i Eurovision Song Contest, som dette året ble arrangert i fødebyen hans, London. Sangen ble nådde en 20. plass på den britiske singellisten. Johnson deltok på nytt i den britiske finalen i 1961, men endte på femteplass med sangen «A Place in the Country».
Han var også skuespiller og spilte i flere Donald Wolfit-produksjoner. Blant annet i roller som narren Feste i Helligtrekongersaften og narren i Kong Lear. I en biografi ble Wolfit senere sitert på (side 251) at Johnson var «den beste narren jeg noen gang har hatt». Senere spilte Johnson roller i musikaler som Lock up Your Daughters og gjorde senere suksess som Ebenezer Scrooge i En julefortelling.Johnson fortalte senere om sine opplevelser fra Eurovision Song Contest i en utgave av talkshowet Gloria Live på BBC One 4. mai 1990.


== Se også ==
Storbritannia i Eurovision Song Contest


== Referanser ==


== Eksterne lenker ==
(en) Bryan Johnson på Internet Movie Database 
(en) Bryan Johnson på Discogs 
(en) Bryan Johnson på MusicBrainz
Hupa

Hupa er en indianerstamme i Hoopadalen i nordvestre California i USA som taler et stillehavsathabaskisk språk.
Hupas fremste levebrød er laks som de tradisjonelt fanger i triangulære fiskenett og merder.
Hupa bygger sine tradisjonelle hus av redwood og sedertre. De vever sine klær av bjørnegress.
Sjøtenner var deres tradisjonelle betalingsmiddel og smykker. Hupa inngikk i en lang bytteshandelskede der snegleskall, uthulte kanoer og fisk kom fra tolowa via yrok til hupa som betalte med blant annet skinn. Hupa byttet disse varer sammen med salt og korger med shasta som betalte med hjorteskinn og nøtter. Fra wiyot kunde de få reinskinn og tobakk i bytte mot blant annet tauverk.


== Litteratur ==
Cook, Sherburne F. (1956). The Aboriginal Population of the North Coast of California. Anthropological Records. 16. Berkeley, California: University of California, Berkeley. s. 81–130. 
Cook, Sherburne F. (1976). The Conflict between the California Indian and White Civilization. Berkeley: University of California Press. 
Goddard, Pliny Earle (1903). Life and Culture of the Hupa. University of California Publications in American Archaeology and Ethnology. 1. The University Press. s. 1–88. Besøkt 24. august 2012. 
Kroeber, A. L. (1925). Handbook of the Indians of California. Bureau of American Ethnology Bulletin. Washington, D.C. 
Merriam, C. Hart (1966). Ethnographic Notes on California Indian Tribes. Berkeley, California: University of California Archaeological Research Facility. s. 200. 
Murphey, Edith Van Allen (1990) [1959]. Indian Uses of Native Plants. Glenwood, Illinois: Meyerbooks. 
Pritzker, Barry M. (2000). A Native American Encyclopedia: History, Culture, and Peoples. Oxford: Oxford University Press. ISBN 978-0-19-513877-1. 
Wallace, William J. (1978).  Heizer, Robert F.; Sturtevant, William C., red. Hupa, Chilula, and Whilkut. In California. Handbook of North American Indians. 8. Washington, D.C.: Smithsonian Institution. s. 91–98. 


== Bibliografier ==
Hupa Bibliography, from California Indian Library Collections Project


== Eksterne lenker ==
(en) Hupa – kategori av bilder, video eller lyd på Commons
Hoopa Valley Tribe
San Francisco State University - Hupa
Mohegan

Moheganene er en algonkintalende indianerstamme i østre Connecticut. Den ble dannet av en liten skare misfornøyde pequotkrigere med Uncas  (født ca 1605; død 1682) som høvding. De talte et algonkinspråk og levde i Connecticut.
Forholdet til pequotene og fremfor alt Sassacus var svært spent og resulterte i at moheganene, narragansettene og engelskmennene angrep pequotenes største by og drepte alle der. Engelskmennene fortsatte å drepe flyktende indianere et stykke, men sluttet til slutt.
Moheganene vendte seg seneren mot narragansettene og drepte en stor del og spredte dem, om enn ikke like fremgangsrikt som med pequotene. Uncas drepte Miantonomoh med sine egne hender etter engelksmennenes godkjennelse, og måtte bøte med sitt eget liv en tid etter.
Moheganene bor nå i et reservat i Connecticut.


== Ltiteratur ==
Bruce G. Trigger (utg.): Handbook of North American Indians. Band 15. Northeast. Smithsonian Institution Press, Washington D.C. 1978 ISBN 0-16-004575-4.
Alvin M. Josephy jr.: 500 Nations. Frederking & Thaler GmbH, München 1996 ISBN 3-89405-356-9.
Alvin M. Josephy jr.: Die Welt der Indianer. Frederking & Thaler GmbH, München 1994 ISBN 3-89405-331-3.


== Eksterne lenker ==
(en) Mohegan – kategori av bilder, video eller lyd på Commons
Mohegan Tribe Homepage
Winnebago

Winnebago, også kalt Ho-Chunk, er en indianerstamme som opprinnelig holdt til nord for Lake Winnebago i det nåværende Wisconsin i USA. 


== Litteratur ==
Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1.
Radin, Paul The Winnebago Tribe. Lincoln: University of Nebraska Press, 1990. ISBN 0-8032-5710-4.
Ho-Chunk Reservation and Off-Reservation Trust Land, Wisconsin/Minnesota United States Census Bureau
Winnebago Reservation and Off-Reservation Trust Land, Nebraska/Iowa United States Census Bureau
(no) Winnebago i Store norske leksikon
John Bennett Perry

John Bennett Perry (født 4. januar 1941 i Williamstown, Massachusetts, USA) er en amerikansk skuespiller, sanger og tidligere modell. Han er faren til skuespilleren Matthew Perry, kjent fra tv-serien Friends.
Han er kjent fra filmer som The legend of the Lone Ranger - 1981, og Independence Day - 1996. Også kjent fra serier som Scrubs - 2004, og Nightingales - 1988. Han var også med i en episode av Friends i 1998.


== Referanser ==


== Eksterne lenker ==
(en) John Bennett Perry på Internet Movie Database 
(sv) John Bennett Perry i Svensk Filmdatabas 
(da) John Bennett Perry på Scope 
(fr) John Bennett Perry på Allociné 
(en) John Bennett Perry på AllMovie 
(en) John Bennett Perry hos The Movie Database
Grand Chess Tour 2019

Grand Chess Tour 2019 vil bestå av åtte sjakkturneringer, med samme format  som fjorårets utgave. Gruppespillet vil inneholde to klassiske turneringer; Kroatia GCT og Sinquefield Cup, samt fem hurtig- og lynsjakkturneringer i Abidjan, Paris, St. Louis, București and Kolkata. Den siste turneringen, London Chess Classic 2019, vil igjen arrangere finalespill med de fire beste spillerne sammenlagt før turneringen.Maxime Vachier-Lagrave vant over Magnus Carlsen i semifinalen etter 1½–½ i hurtigsjakkomspill, men måtte se seg slått av Ding Liren i finalen.


== Resultat ==


=== Finalespill ===


=== Gruppespill ===


== Referanser ==


== Eksterne lenker ==
Offisielt nettsted
Blue Origin

Blue Origin er en amerikansk romfartsbedrift grunnlagt av Jeff Bezos i 2000. Blue Origin var den første virksomheten til å sende den samme raketten, en New Shepard, to ganger over den offisielle grensen til verdensrommet (100 km).


== Referanser ==
Patricia Bredin

Patricia Bredin (født 14. februar 1935 i Hull i England) er en tidligere sanger og skuespiller fra Storbritannia. Hun ble kjent i Storbritannia i 1957 da hun var landets aller første representant i Eurovision Song Contest i Frankfurt i Tyskland.


== Bakgrunn ==
Bredin vokste opp i vestre Hull og tok skolegangen ved jenteskolen Newland School. Hun startet sangkarrieren som medlem av Hull Operatic Society og opptrådte i show på Hull rådhus og andre større bygninger i byen. Siden dro hun til London Under en opptreden på Savoy Hotel i London, ble hun oppdaget av BBC som spurte om hun kunne tenke seg å delta i sangkonkurransen A Song for Europe i 1957. Hun hadde aldri hørt om hverken konkurransen eller fjernsyn før, men takket likevel ja til oppdraget.Der opptrådte hun med sangen «All», ifølge henne selv fordi «ingen andre ville synge den forferdelige, lille sangen». Men låten vant den britiske finalen med klar margin, og Bredin fikk oppdraget som Storbritannias aller første representant i Eurovision Song Contest. Finalen ble arrangert i mars 1957 i Frankfurt, og «All» endte til slutt som nummer syv av ti deltakere. Låten var kun på 1 minutt og 52 sekunder, og var den korteste Eurovision-sangen inntil 2015, da Finland stilte opp med låten «Aina mun pitää» på 1 minutt og 25 sekunder. Bredin spilte aldri inn «All» på plate, og den ble dermed raskt glemt.Senere hadde hun en variert karriere innen britisk og internasjonal underholdningsbransje. Hun spilte i en rekke musikaler på både West End i London og på Broadway i New York. I 1962 etterfulgte hun Julie Andrews i rollen som Guinevere i Broadway-oppsetningen av Camelot sammen med Richard Burton. Hun spilte også i flere britiske filmer, blant annet sammen med Ian Carmichael og Sid James. Fra 1964 til 1966 var hun gift med den walisiske sangeren Ivor Emmanuel.I siste halvdel av 1960-årene underholdt hun på rutefartøyet «QE2», der hun møtte den kanadiske millionæren Charles MacCulloch. Paret giftet seg senere i 1975 og flyttet til en gård på Nova Scotia. Under en forsinket bryllupsreise i 1979, døde ektemannen, og hun har siden blitt boende i Canada. Hun har også utgitt boken My Fling on the Farm.


== Se også ==
Storbritannia i Eurovision Song Contest


== Referanser ==


== Eksterne lenker ==
(en) Patricia Bredin på Internet Movie Database 
(en) Patricia Bredin på AllMovie 
(en) Patricia Bredin hos Rotten Tomatoes 
(en) Patricia Bredin hos The Movie Database 
(en) Patricia Bredin hos Internet Broadway Database 
(en) Patricia Bredin på Discogs 
(en) Patricia Bredin på MusicBrainz 
(en) Patricia Bredin på MusicBrainz
Louise Sophie Frederikke av Slesvig-Holsten-Sønderborg-Glücksborg

Louise Sophie Frederikke (født 18. februar 1709, død 16. mai 1782) var hertuginne av Slesvig-Holsten-Sønderborg-Glücksborg.
Hun var datter av hertug Philip Ernst av Slesvig-Holsten-Sønderborg-Glücksborg og Christine av Sachsen-Eisenberg, og var abbedisse for Vallø Stift fra 1748 til sin død. Vallø var et kongelig frøkenstift, opprettet av dronning Sophie Magdalene i 1737 med hovedformål om å hjelpe ugifte døtre av adelen. Louise Sophie Frederikke titulerte seg arving til Norge, Hertuginde til Slesvig, Holsten, Glücksborg, Stormarn og Ditmarsken, Grevinde til Oldenborg og Delmenhorst men på Vallø gikk hun under navnet Sesse. Hun døde på Vallø den 16. mai 1782, og ble etterfulgt i stillingen av sine niese Sophie Magdalene.  


== Portrett ==
Louise Sophie Frederikke ble malt i 1752 av Andreas Brünniche. På portrettet ses hun i halvfigur i hvit kjole med hvite og sorte kniplinger, pudret med toppet frisyre og slør og en blå hermelinskappe over skuldrene. Hun er dekorert med l'union parfaite og Valløordenen med dronningens navnetrekk i diamanter, i hånden holder hun en abbedissestav med det danske og markgrevelige brandenborgske våpen under en krone. Maleriene finnes på Vallø og Frederiksborgmuseet.


== Referanser ==
CHMOS

CHMOS refererer til en av serien av Intel CMOS prosesser som er utviklet fra deres  HMOS-prosess. (H står for high-density).
CHMOS ble brukt i Intel 80C51BH, en ny versjon av deres standard MCS-51 mikrokontroller.  Brikken ble også brukt i senere versjoner av Intel 8086 og 80C88, som var en statisk versjon av  Intel 8088.  Intel 80386 ble laget i 1.5 µm CHMOS III, og senere i 1.0 µm CHMOS IV.
CHMOS III benyttet 1.5 mikroners fotoliografi, p-well prosessering, og to lag av metall.CHMOS IV (H står for High Speed) benyttet 1.0 µm lithography.  Mange versjoner av Intel 80486 ble laget i 1.0 µm CHMOS IV.  
CHMOS V benyttet 0.8 µm litografi og 3 metall-lag, og ble brukt i senere versjoner av 80386, 80486 og i860.


== Referanser ==
Avisåret 1733

Avisåret 1733 er en oversikt over etableringer, nedleggelser, hendelser, prisvinnere og personer med tilknytning til aviser i 1733.


== Fødsler ==
13. desember – Emanuel Balling, en dansk forfatter, boktrykker, journalist og avisredaktør (død 1795)


== Referanser ==
Joachim Ernst av Slesvig-Holsten-Sønderborg-Pløn

Joachim Ernst av Slesvig-Holsten-Sønderborg-Pløn (født 29. august 1595 i Sønderborg, død 5. oktober 1671 i Pløn) var en av de mange avdelte sønderborgske hertuger. Han var første hertug av Slesvig-Holsten-Sønderborg-Pløn fra 1622 til 1671.


== Biografi ==
Joachim Ernst ble født som attende barn og tiende sønn av hertug Hans den yngre i hans annet ekteskap med Agnes Hedvig av Anhalt. 
12 år gammel ble han med broren Hans Georg (1594–1613) sendt til akademiet i Giessen, hvor de oppholdt seg i  to år. Deretter reiste brødrene til Tübingen, hvor Johan Georg døde den 25. januar 1613. 
20 år gammel la Joachim Ernst ut på en dannelsesreise med sin hoffmester til Tyskland, Nederlandene, England, Frankrike og Italia. Han gikk i venetiansk krigstjeneste under greven av Nassau, hvoretter han i 1620 var i et diplomatisk oppdrag for Christian IV hos vinterkongen Fredrik V av Pfalz i Bøhmen. Han gikk deretter i dansk krigstjeneste, og i 1621 kommanderte han danske tropper.Ved arveskiftet etter farens død i 1622 arvet han området omkring Pløn i Holsten, samt områdene omkring Ahrensbök og Reinfeld. Da hans storebror hertug Christian døde i 1633, arvet han også en rekke gods på Ærø.


== Pløn slott ==
12. mai 1633 ble han på Gottorp gift med Dorothea Augusta (1602–1682), en datter av Johan Adolf av Slesvig-Holsten-Gottorp. I den forbindelse lot han nedrive den gamle borgen i Pløn, og i årene 1633–36 oppførte han et nytt slott i renessansestil, som residens og regjeringssete. Her grunnla han Pløn fyrstebibliotek og installerte en samling optiske apparater, som var hans store interesse.Paret fikk flere barn. Da hertug Joachim døde den 5. oktober 1671, ble han etterfulgt i sine besittelser av sønnen Hans Adolf (1634–1704). Hertugparet er begge bisatt i Pløns slottskapell. Den plønske linje av den oldenborgske slekt døde ut med Frederik Carl av Slesvig-Holsten-Sønderborg-Pløn (1706–61).


== Referanser ==


== Litteratur ==
Jørgensen, Adolf Ditlev. Joachim Ernst i Carl Frederik Bricka, Dansk biografisk Lexikon (1. utgave, 1894)


== Eksterne lenker ==
Jaochim Ernst I, Herzog von Holstein-Plön, Allgemeine encyklopädie der wissenschaften und künste, F.A. Brockhaus, 1841, s. 76–80
Tony Burner

Tony Burner (født 26. august 1980) er professor ved lærerutdanningene på Universitetet i Sørøst-Norge. 
Burner har doktorgrad i profesjonsforskning med innretning mot lærerutdanning og skole (2016), mastergrad i språk (2005) og bachelorgrad i kultur- og samfunnsfag (2003). Han har arbeidet som lektor i skolen i norsk, engelsk og samfunnsfag, og vært stipendiat ved NTNU med forskningsopphold ved Queensland University of Technology i Brisbane, Australia. 
I sin doktorgrad undersøkte Burner hvordan elever og lærere forstår og praktiserer formativ skrivevurdering i engelskklasser på ungdomstrinnet, og hvordan deres forståelser og praksiser ble endret gjennom intervensjoner.. 
Burner har klasseromsvurdering, skoleutvikling, læreres profesjonelle utvikling, veiledning, flerspråklighetspraksiser og mangfoldskompetanse som forskningsinteresser. Han har en rekke vitenskapelige og populærvitenskapelige publikasjoner i norske, nordiske og internasjonale medier og tidsskrifter. Han har også vært medforfatter av læreboka Global Visions for Vg2/Vg3 programfaget internasjonal engelsk, Echo for engelsk på ungdomstrinnet og Faglærer i grunnskolen for lærerutdanningen, og medredaktør av 101 Ways to Work With Communicative Skills som inngår i Fagbokforlagets populære 101-serie for lærere.Han er en aktiv samfunnsdebattant og foredragsholder, og han er redaktør og fagfelle for flere tidsskrifter. Burner veileder også master- og doktorgradsstudenter.


== Referanser ==
Very long instruction word

Very long instruction word (VLIW) er instruksjonssett som er konstruert for å utnytte instruksjonsnivå-parallelisme (ILP). Mens konvensjonelle CPUer for det meste lar programmer spesifisere instruksjoner som utføres i sekvens, tillater en VLIW-prosessor programmer i å utføre eksplisitt spesifikke instruksjoner som kan utføres i parallel. Dette har som formål å gi høyere ytelse uten kompleksiteten som er iboende i enkelte andre design.
Faithful Word Baptist Church

Faithful Word Baptist Church er en fundamentalistisk frittstående baptistisk menighet i Tempe i Arizona, grunnlagt i 2005 av pastor Steven Anderson. 


== Lære ==
Menigheten anser at King James-bibelen er Guds ord, og avviser moderne oversettelser. De tror på treenigheten, Kristi guddommelighet og frelse gjennom tro. I samsvar med den baptistiske tradisjonen bruker de dåp gjennom nedsenkning etter en personlig bekjennelse. 
Menigheten avviser kalvinisme, ettersom man mener at Gud vil at alle mennesker skal bli frelst. De mener at homoseksuelle har avvist Guds nåde til en slik grad at de er forbi redning og kan ikke bli frelst. Menigheten anser videre at utøvd homofili burde vært straffet med dødsstraff.


== Kontroverser ==
Menigheten vekket oppmerksomhet da deres pastor, Steven Anderson, sa under en tale at han skulle be for at daværende president Barack Obama skulle dø og komme til helvete.Faithful Word Baptist Church har blitt klassifisert som en hatgruppe av Southern Poverty Law Center, for sine skarpe uttalelser mot homofili.. Menighetens pastor, Steven Anderson, har blitt nektet inntreden i flere land av samme anledning.Menighetens pastor har selv blitt anklagd for antisemittisme og holocaustbenektelse etter en video han publiserte på YouTube. Til og med andre fundamentalistiske baptister har kritisert Faithful Word Baptist Church og lignende menigheter for å ofte blande inn konspirasjonsteorier i talene sine.


== Steven Anderson ==
Steven Anderson (født 24. juli 1981) vokste opp i Sacramento, California og gikk i en menighet der når han var barn. Etter det skiftet familien hans menighet til en mer liberal en. Han gikk på Woodcreek High School i Roseville, CA og etter uteksamineringen reiste han til Tyskland og Øst-Europa i tre måneder og arbeidet for frittstående baptistmenigheter der. Det var på denne turen at han møtte kona hans, Zsuzsanna Anderson, mens han var ute på sjelevinning i gatene i München i Bayern. De har vært gift i 17 år, og sammen har de ni unger.Anderson har lært seg over 140 kapitler, ord-for-ord, fra King James-bibelen utenatt, inkludert omtrent halve det nye testamente.


== Referanser ==


== Eksterne lenker ==
Offisiell hjemmeside
Beatnatgáisá

Beatnatgáisá (nordsamisk, historisk Bædnatgaisa) er et fjell i Gamvik kommune i Finnmark. Det ligger rundt 11 kilometer rett sør for bygda Lággu ved Langfjorden, og har en høyde på 620 meter over havet.


== Referanser ==
François-Édouard Picot

François-Édouard Picot (fransk: [piko]; født 10. oktober 1786 i Paris i Frankrike, død 15. mars 1868 i Paris) var en fransk maler under julimonarkiet. Hans malerier består av mytologiske, religiøse og historiske temaer.


== Tidlig liv og karriere ==
Picot er født i Paris, og vant Prix de Rome maleri stipendiat i 1813, og oppnådde suksess i 1819 på Salon med sin neoklassiske L'Amour et Psyché (Louvre).
Han malte The Crowning of the Virgin i kirken Notre-Dame-de-Lorette  og store deler av Galerie des Batailles. Han hadde utstillinger på Salon de Paris mellom 1819 og 1839. I 1836 ble han valgt inn til Paris Academy. Picot ble i 1832 valgt til å bli en offiser i Légion d'honneur.
Han studerte med François-André Vincent og Jacques-Louis David.


== Arbeid ==

L'Amour et Psyché (Cupid and Psyche, 1817)
Portrait of Adélaïde-Sophie Cléret (ca.1817)
Portrait of Nicholas-Pierre Tiolier (ca. 1817)
The Annunciation
The Death of Sapphira (1819) Kirken Saint Séverin.
Two ceilings in the Louvre (Musée des Antiques)
Couronnement de la Vierge (The Crowning of the Virgin (Notre-Dame de Loretto)
L'Etude et le Génie dévoilent l'antique Egypte à la Grèce (Study and Genius avslører gamle Egypt og Hellas, 1827)
Cybèle protège contre le Vésuve les villes de Stabiae, Herculanum, Pompéi et Résina (Cybele beskytter fra Vesuvius byene Stabiae, Herculanum, Pompeii og Resina, 1832)
Léda (1832)
The Siege of Calais, (1838)
Peste de Florence (Musée de Grenoble)


== Litteratur ==
Picot, François Édouard i Nordisk familjebok (2. utgave, 1915)


== Referanser ==


== Eksterne lenker ==
(en) François-Édouard Picot – kategori av bilder, video eller lyd på Commons 
(en) François-Édouard Picot – galleri av bilder, video eller lyd på Commons 
Francois-Edouard Picot at the Art Renewal Center
Filip Manojlović

Filip Manojlović (født 25. april 1996 i Beograd) er en serbisk fotballspiller som spiller for Getafe CF.


== Referanser ==


== Eksterne lenker ==
(en) Filip Manojlović – FIFA 
(en) Filip Manojlović – UEFA 
(en) Filip Manojlović – Transfermarkt 
(en) Filip Manojlović – national-football-teams.com 
(en) Filip Manojlović – WorldFootball.net 
(en) Filip Manojlović – Soccerbase.com 
(en) Filip Manojlović – FootballDatabase.eu 
(en) Filip Manojlović – Soccerway 
(en) Filip Manojlović – EU-Football.info 
(en) Filip Manojlović – PlaymakerStats.com
Suonjirgáisá

Suonjirgáisá (nordsamisk) er et fjell i Tana og Porsanger kommune i Finnmark. Det ligger rundt 23 kilometer vest for Levajok. Fjellet har flere toppunkter, hvorav det høyeste ligger 1 007 meter over havet.


== Fotnoter ==


== Referanser ==
Miriam Halstvedt

Miriam Høvik Halstvedt (født 1983) er en norsk markedssjef og sakprosaforfatter. I 2018 ga hun ut boken Norske garasjer på Vigmostad & Bjørke. Boken er illustrert med fotografier av Tor Høvik.I 2022 ga hun ut boken Ja, vi elsker ting på Cappelen Damm, illustrert med fotografier av Tor Høvik. 


== Referanser ==